George Biguzzi

**George Biguzzi** (1936–2024) var en italiensk prest som var katolsk biskop av Makeni i Sierra Leone.

## Liv og virke
### Prest
Giorgio Biguzzi gikk inn i misjonskongregasjonen xaverianerne og ble ordinert til prest den 16. oktober 1960.

### Biskop av Makeni
Pave Johannes Paul II utnevnte ham til biskop av Makeni den 17. november 1986. Paven konsekrerte ham personlig til biskop den 6. januar året etter; medkonsekratorer var kurieerkebiskopene Eduardo Martínez Somalo og José Tomás Sánchez.

Siden begynnelsen av borgerkrigen i Sierra Leone 1991 støttet Biguzzi  Caritas Makenis engasjement for å støtte og hjelpe fordrevne personer og flyktninger; etter statskuppet i 1997 håndterte bispedømmet også både barna involvert i Combat Forces (CAFF) og guttene og jentene som ble bortført fra sine familier under krigen.

Den 6. mai 1999 lanserte Biguzzi, gjennom byrået MISNA, en appell for fred etter personlig å ha sett tragediene med krig og sult som påvirket befolkningen. I samme måned var det rapporter om at opprørerne hadde kidnappet to misjonærer og angivelig tok noen mindreårige som gisler med den hensikt å verve dem i sine rekker.

Den 25. mai 1999 begynte fredsforhandlingene mellom de to fraksjonene med mekling av biskop Giorgio Biguzzi som medlem av det interreligiøse råd i Sierra Leone - et organ som samler lederne for landets katolske, protestantiske og muslimske samfunn.

Biguzzi var også hovedpersonen ved tilblivelsen av fredsavtalen som ble signert i juli 2003 mellom presidenten i Sierra Leone Ahmed Tejan Kabbah og lederen av Revolutionary United Front Foday Sankoh.

Den 7. januar 2012 innvilget pave Benedikt XVI biskop Giorgio Biguzzis aldersbetingede avskjedssøknad. Hans utnevnte etterfølger, Henry Aruna, klarte aldri å tiltre embedet på grunn av lokal misnøye over at han tilhørte et annet afrikansk folk enn det som dominerte i Makeni.

Den emeriterte biskop vendte tilbake til Italia, og bodde først i Brescia og dernest i San Pietro in Vincoli.

Han døde i Parma den 1. juli 2024, i en alder av 88 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *George Biguzzi* (1936-2024) *1987

## Referanser